Monotonitás és Diverzitás / Personal

**Kurzus:**

Experimentális tervezés és kutatás

**Témavezető:**

Balla Dóra

**Vendég tanárok, előadók:**

Gryllus Ábris

Ulrich Sára

Csatlós Judit

Hirschler Róbert

**Feladatkiadás:**

2020. 09. 8., 13:40

**A kurzus időpontjai:**

Kedd (I. II. feladat) 13:40–16:30 és

Csütörtök (I.) Szerda (II.) 13:40–16:30

**Helyszín:**

MOME

## Téma

A színek esztétikája

A kurzus a színek művészeti felhasználatával és szerepével foglalkozik.

Két fő feladatrész: Monotonitás és Diverzitás

## Tartalom

A színek esztétikája

Az esztétika fogalmán az észlelés, érzékelés, a szép problémájának vizsgálatát értjük. Az esztétika tudományának fő tárgya az ember valósághoz való viszonyának, a művészetek fejlődésének, törvényszerűségeinek vizsgálata. A művészetek esztétikájának része a színek esztétikája; a vizuális művészeti közlés esztétikája a fény, a tónus, a szín, a kontraszthatások, az arányok, a ritmus stb.

Az esztétikai elemzések az objektív ismeretanyag (fény és színjelenségek) érzéki és lelki hatásainak megítélésével és a vizuális ábrázolással biztosítanak tapasztalati anyagot. A művészi harmónia a tartalmi és formai egységre törekszik.

A művészettörténet nagy mesterei (Leonardo, Dürer, Delacroix, Cézanne, Seurat, Matisse, Kandinszij, Klee, Itten, Picasso és még sokan mások) sok esetben megfigyelték a színek egymással szembeni viselkedését és hatását. A színekkel kapcsolatban ismeretanyaggal, elméletekkel rendelkeztek. A művészi kifejezőeszközöket kutatták és rögzítették, többek között a fény és a szín elemi hatásait is. E nézetek ismerete révén juthatunk el a színesztétika mai megfogalmazásáig.

## A feladat

**I feladat: Monotonitás**

Dokumentatív jellegű, elsődlegesen monokróm, autonóm és experimentális, képi feldolgozása egy szabadon választott tematikának, amely szorosan köthető a monotonitás fogalmához. A képanyag elkészítési technikája szabadon választható.

A végeredmény egy 48 oldalas A5-ös kiadvány, amely a kutatási és tervezési folyamatot és a végeredményt mutatja be. A kiadvány egyszínű, színes papírra feketével nyomtatandó.

Színesztétikai kutatás: a fekete mellé választott szín a papírnál jelenik meg, a tematikához szervesen köthető, annak tartalmi részéhez kapcsolandó és érzelmi többletet adó, azt erősítendő.

**II. feladat: Diverzitás / Personal**

A kurzus második fele a színek szerepével, a sokszínűséggel, a színek diverzitásával és esztétikájával foglalkozik, elméleti (A) és gyakorlati (B) részből áll.

A: Színesztétikai, színtani kutatás és kutatási dokumentáció elkészítése, mely képekkel, ábrákkal illusztrált szöveg formájában mutatja be ennek eredményét (kb. 10.000 karakter, szóköz nélkül)

B: A kutatás alapján egy olyan autonóm művészeti projekt tervezendő, amely a sokszínűséget, a színek diverzitását, esztétikáját használja fel elsődlegesen mint tartalomhordozó vizuális eszköz.

<https://www.designboom.com/art/tauba-auerbach-rgb-colorspace-atlas/>

## A feladat teljesítése

A két feladat végeredményét az 5-5 hetes rész kurzusok végéig kell elkészíteni és bemutatni. A teljes időszak két alap szakaszra oszlik (5 hét), melyek részteljesítésekkel és önálló prezentációkkal végződnek:

#### **1. Témakutatás**

* A téma elemzése
* Szakmai anyagok felkutatása, elemző gyűjtése
* Az összegyűjtött információk értelmezése, elemzése, rendszerezése

#### **2. Kutatás és tervezés**

#### **3. Kivitelezés**

#### **4. Prezentáció**

* A teljes tervezési folyamatot, a kutatást és a végeredményt bemutató prezentáció

## Ütemezés, I. feladat

#### **1. Témakutatás:** 09.08–10

#### **2. Koncepció tervezés:** 09.11–10.01

#### **3. Kivitelezés:** 10.02–07

#### **4. Prezentáció, értékelés:** 10.08

## Ütemezés, II. feladat

#### **1. Témakutatás:** 11.03–05

#### **2. Koncepció tervezés:** 11.6–11.26

#### **3. Kivitelezés:** 11.27–12.02

#### **4. Prezentáció, értékelés:** 12.03

## Értékelés

Az értékelés a prezentációs alkalmakon történik. Az itt kapott két osztályzat a kurzus év végi osztályzatában összeadódik!

### Értékelési szempontok:

// a témakutatás elmélyültsége

// a koncepció átgondoltsága, felépítése

// a kutatási anyag szakmai minősége

// a látványtervek és a prezentáció színvonala